
~ Societatea «Steaua» are de scop a lucră pentru 

întinderea învăţăturii în popor, prin tipărirea pi 
răspândirea de scrieri şi publicații morale, pa- 
triotice și de folos practic, gi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 


contrarii statului şi ideii naţionale române. 

Cotizaţia este de cel puţin do: lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Preşedinte, loan Kalinderu, Președintele Academiei ko- 
mâne.— Vice-președinte, Sava Şominescn, mare proprietar, fost senator.— 
Administrator şi casier, Spiru C. Haret, fost Ministru, profesor uni» 
versilar. — Secretar, Const, Banu, profesor secundar, fost inspector gCo- 
lar. — Membrii: Petre Gârboviceanu, fost Administrator al Casei Sf. 
Biserici Autocefale Ortodoze Române, profesor la Seminarul Central 
şi director al Şc. Normale a Societăţii pentru învățătura poporului 
român; I. Dimitrescu Procopie, fostsenator, fost Primar al Capitalei; M. 
Viădeaca, Ministru, profesor universitar; Cristu S. Negoescu, admini- 
strator al Casei Scoalelor, profesor secundar; Dim. Cecropid, înstitutor.— 
Cenzori, Const. Alimănesteanu, inginer de mine; Preotul econom Const. 
lonescu, profesor secundar; Const, Alexandrescu, institutor. 

Rugăm pe abonaţii noştrii rămași în urmă cu plata 
abonamentului să se grăbească a-l trimite. Le-am 
făcut cunoscut de mai multe ori timpul pe care 
datorese şi reoretăm că trebue să revenim. 

ADMINISTRAȚIA. 
TOUTS DUCE ea PE 


Avis important. 


In editura cunoscutei librării H. STEINBERG, str. Gabroven No. 10, 
București, au apărut în TREI VOLUME lecţiuni practice, întocmite 
după programa școalelor primare urbane şi rurale de Gk. N. Costescu, 
directorul şcoalei de băeţi <Enăchiţâă-Văcărescu», din Bucureşti. Această 
mportantă lucrare cuprinde 3 volume şi anume: Volumul I-iu Metodica 
limbei Române, coprinde aproape toate lecţiile de Limba Română dela 
cl I—IV-a aşă cum trebuesc făcute cu copiii. Costà 5 lei. Volumul II-lea: 
Metodica Matematicei, cuprinde lecţiile de aritmetică şi geometrie după 
program, dela cl. I—IV-a. Costă 5 lei. Volumul III-lea: Metodica Isto- 
riei și Geografiei cuprinde toate lecţiile de istorie şi geografie după pro- 
gram dela cl. II—IV-a. Costă 7 lei. 

Fiecare volum cuprinde două părţi: teoria şi practica. 
Comandele se pol face la toate librariile din țară. 

Pesagiul Regal. 


Cu prilejul jubileului de 40 de ani de domnie glorioasă a M.S. Re- 
gelui, Corpurile Legiuitoare au fost convocate în sesiune extraordinară 
pe ziua de & Maiu a. c. Dăm aici Mesagiul Regal de deschidere, carea 
fost citit de d-l Prim Ministru Gr. Cantacuzino: 


Domnilor Senatori, 
Domnilor Deputaţi, 


Alotpulernicul Dumnezeu a vrut să împlinesc 40 de ani 
în scaunul Domniei. 

In toată această lungă vreme, pururea am înpăriăşii cu 
întreg poporul şi bucuriele și nevoile. Şi astăzi, când se în- 
cununează în siguranță şi în belșug munca vieții Mele, îm- 
preună cu toți Românii Mă veselese și fericit Mă simt că 
cea dintâi vorbă a Mea este cu reprezentanţii națiunii. 

Când îmi întorc privirile spre drumul străbătul în acești 
40 de ani, când revåz ciasurile cele hotărâtoare ale Domniei 
Mele, întâiul Meu gând este să mulțumesc tuturor Româ- 
nilor, cari în orice treaptă au stat, din înaliele dregătorii 
pâna la talpa [ării în totdeauna și în toate împrejurările, 
cu credință nedrămuită și cu dragoste nesfârşilă, Mau a- 
julat în îndeplinirea măreței, dar grelei meniri cu care am 
venit în noua Mea patrie acum 40 de ani: reclădirea din 

temelii a statului Român. Mai ales gândul Meu merge către 
cei cari numai sunt printre noi şi înainte de tofi către cei 
cari, pentru asigurarea neatârnării şi făurirea Coroanei 
care stă pe capul Meu, au trecul la nemurire în câmpiile 
de cinste și de slavă. 

Sărbătoarea de astăzi, care nu este numai a Mea, ci a 
întregului popor care s'a învrednicil să ajungă unde a ajuns 
prin muncă necurmată și prin înțelepevune, strânge și mai 
mult legăturile d'apururea binecuvântale dintre Dinastia 


Mea şi națiunea română. 


Domnilor Senatori, 

Domnilor Deputaţi, 
Nu mă îndoese că vă veți folosi de aceasi sesiune er- 
Iraordinară ca să mai sporiji cu noi legiuiri opera legis- 
latilă atât de bogata din cele două sesiuni ordinare în cari 


afi fost chemaţi. 
Dumnezeu să binecuvânteze lucrările domniilor-voastre. 
Eu declar deschisă sesiunea extraordinară a Corpurilor 


Legiuiroare. 
, CAROL. 
e NR I MMI 


insemnātatea zilei de 10 Maiu. 


egele nostru își sărbătorește patruzeci de ani de 

domnie, de vrednicie, inconjurat de multă dra- 

goste, în bătrânețe senine. Tunuri bubue vestind 

o zi de fericire; pe străzile Capitalei pretutindeni 

fâlfâe steaguri, o mulțime nemărginită se îmbul- 

zește pestriță, cu feţele rumenite, cu ochii licări- 
tori; ca un vânt ușor de bucurie trece peste toate cape- 
tele ; Regele ese incununat de fericite bătrâneţe, trece prin 
mulțimea tălăzuită în două părți, cu Regina veselă și zâm- 
bitoare ca totdeauna, trece prin mijlocul dragostei tuturor, 
printre șiraguri de oșteni, pe când clopotele bisericilor sună 
din toate părțile cu vibrări melodioase care se amestecă 
în văzduh intro adâncă cântare de mărire. 

Trece liniștit Vodă, după patruzeci de ani de domnie, 
după ce ne-a adus pacea în zilele turburi dela începutul 
anului 1866, după marile zile ale Răsboiului, după fericitele 
zile ale încoronării, după multă muncă, după multe griji, 
după multă nerecunoștință, șin sfârșit după multă iubire 

care tresare în juru-i și acum, in această zi mare a bu- 
curiei tuturor. 
____In ţara toată, pânăn cele mai umilite sate pătrunde ca 
"o veste bună serbarea păcii anului 1906. Săteanul care a 
călcat odată cu opinca lui câmpiile Bulgariei iși aduce a- 
minte de viforul de acum aproape trezeci de ani și simte 
ceva tresărind în stânga, i se aprind ochii și înțelege din 
ce depărtare măreață vine acest vânt de mărire și de vred- 
nicie în zile pe care se va milostivi Dumnezeu de sus să 
le facă tot mai luminoase și mai imbielșugate. In toată țara 
trece vestea cea bună și clopotele cântă spre cerul pămân- 
tului strămoșesc. 

lar în vremea asta mii și mii de flăcăi în strălucirea unei 
zile cum poate n'a mai fost, defilează cu armele lor, cu 
voinicia lor, cu inimele lor calde” și drepte, cu dragostea 
lor care săgetează prin priviri, defilează pe dinaintea bă- 
trânului și gloriosului nostru Rege. Și se simte nemărginita 
mulțime cutreerată de fiori, nemărginita mare de capete 
tremură și vibrează în talazuri, pe când muzicele răscolesc 
inimele cu armonii viforoase. Urale se înalță spre cer, fâl- 
fâe pălării și batiste, o pornire neînvinsă mână mulțimea 
ca o apă stăpânită ale cărei zăgazuri dintr'odată s'au rupt, 
Regele și Regina trec iar, în cununele Lor de bătrânețe 
luminoase. 

Totuși Suveranul pare gânditor in murmurul surd care-l 
. împresoară, în cântările care înalță bucurie în juru-l. Tot 
așa, ca în totdeauna, privea cu ochii neclintiți inainte-l când 
șirurile de flăcăi treceau cu privirile aţintite spre el. Și a- 
cuma se gândeşte la vechile dureri de demult, din cari 
multe încă trăesc pe acest pământ așa de- încercat; după 
cum cu câteva clipe înainte gândul il ducea în urmă la 
vrednicii flăcăi cari au rămas oase și țărină pe pământul 
străin de peste Dunăre, cari dorm în marile lor morminte de 
eroi, pe când țara pe care ei au înălțat-o se mai bucură 
odată în fața Regelui care atunci a stat cu ei în gloanțe 
în nevoi și în restriște. 

Regele se gândește la ei. Căpitanul nu și-a uitat vred- 
nicii ostași. 

Şi poate amintirea aceasta a marilor zile dela 1877, poate 
gândul acesta duios pentru necunoscuțţii cari au murit pen- 
tru brazda pe care neam de neam au apărat-o cu sânge 

şi au semănat-o cu lacrămi, poate gândul acesta este clipa 
cea mai înălțătoare a acestei zile mari. 

Acolo, în focul vrăjmaş, subt ucigătoarea grindină de 
plumbi, în ploaia putredă, în crâncenele suferințe ale tru- 
dei, ale foamei, ale părerilor de rău, acolo în jurul Plevnei 
au trăit luptând și au murit cu cinste miile de flăcăi. 

Acasă plângeau neveste și copii, căci venea întunerecul 
și jalea iernii ; în sufletele lor, pe câmpii străine, plângeau 
grijile și amarurile, — și totuși când izbucneau cornurile che- 
mându-i, intunecate șiraguri, ochi plini de mânie, o furtună 
cumplită de răzvrătire sutletească cutremurau pe dușmani 
în întăriturile lor grozave. 

Vrednicie nemaipomenită sa desfășurat atunci; ìn vifo- 
rurile de plumbi și schijă au murit necunoscuţii și umiliții 
eroi cari dorm acuma neturburat somn subt iarbă și flori, 
în nețărmurita liniște a pământului. 

Către ei și-a îndreptat poate Regele gândul prin ochii 
ațintiți, și înduioșarea aceasta grabnică a fost clipa cea mai 
inălțătoare a strălucitei zile. — Căci Măria-Sa ştie cât da- 
torim marelui și viteazului luptător care atunci a murit la 
datorie pentru lege și moșie. Știe mai ales de câtă dragoste 
e plină țara aceasta de oameni blajini, de câtă dragoste 
și vrednicie, — şi ştie că toți, toată oastea care i-a trecut 
acum pe dinainte, care mâini va fi oastea ogoarelor, toți 
nu vor uita nici ziua aceasta, nu vor uita nici zilele trecu- 
tului; știe că sunt ei puterea cea mare, bogăţia sufletească 
cea mai curată, că ei mai ales sunt vrednici să aibă parte 
și de mila și de iubirea Lui. Şi Regele zâmbește înduioșat, 
și într'o clipă pe dinaintea ochilor îi trece o vedenie fu- 
gară, care cuprinde în ea durerile trecutului, necazurile in- 
ceputului, fulgerul răzbunător dela 1877, lumina zilelor de 
pace, și într'un viitor larg, în sfârșit, o lucire ort itoare care-L 
face să-și închidă ochii cu un zâmbet de fericire și de pă- 
rere de râu. 

Fie ! Dacă în viitorul acela se arată bucurie și bielșug, 
și înfrățire, dacă din necunoscutul viitor durerile toate își 
vor fi luat zborul spre pustiuri, dacă deoparte și de alta 
a hotarelor slărâmate nu vor mai curge lacrămi amestecate 
cu sânge, eacă pacea își va intinde aripi de aur asupra 
acestor ‘plaiuri, — atunci în prisosință acest popor își va fi 
meritat răsplata. 

Căci n'a fost neam care să treacă prin mai multe va- 
luri de sânge și umilință ca al nostru, n'a tost neam care 
să lupte mai cu îndârjire și mai cu durere pentru dreptul 
lui cel vechiu, nu e neam care să-și dea așă, cu totul, 
dragostea lui mare pentru Cel ce ia dat larg binele și 
dreptatea. 

De aceea Regele, visând la un viitor mare, pe care 
sufletu-I luminos îl presimte, de-aceea zâmbește. Măria-Sa 
își cunoaște poporul, și în această zi de strălucire se gân- 
dește la el și la viitorul lui, și ochii i se umplu de o lu- 
mină de vis, de o lumină de bunătate, pe când muzicele 
viforoase cântă, pe când clopotele vibrează în turnuri, pe 
când mulțimea se tălăzueşte înălțându-şi spre cer bucuria, 


cu vuet de ape în răscoală. 
Mihail Sadoveanu. 


EP IIS 
Cassele de economie pentru şcolari. 


Țara noastră posedă — din 1881 —o cassă de economie 
a statului și din zi în zi binefacerile acesteia devin mai in- 
semnate. 

Introducerea principiului economiei în școli a dat naștere, 
pe lângă foloase, și la oarecari neajunsuri, la nemulțumiri 
ale unor membri ai corpului didactic, cari au considerat 
sarcina aceasta ca. un adaos de prisos pentru misiunea Ìn- 
vățătorului. Am auzit chiar că s'a emis ideia de a se des- 
ființă legea care obligă pe învățător à aduna economiile 
școlarilor. 

Socotesc că chestiunea merită a fi discutată și trebue a 
deosebi principiul însuși de amănuntele aplicării. Se poate 
ca aceste amănunte să prezinte greutăți și să fie îndrep- 
tățită cererea de a se modifică regulele stabilite, nu ur- 
mează de aci că ideia economiei școlare este rea. 

In articolul de față, voiu spune câteva cuvinte despre 
istoricul acestei instituții și, indicând principalele sisteme 
cari se practică astăzi, doresc a atrage atențiunea învăță- 
torilor și institutorilor ca să reflecteze asupra chestiunii și 
mai ales asupra detaliilor de aplicare (1). 


(1) Mă folosesc de o cărticică foarte clar scrisă de un profesor din Elveţia 
Patrizio Tosetti, intitulată: Le casse di risparmio scolastiche. Belinzona 1904. 
“Trebuie să-i fac insă o vină că nu a pomenit nimic despre ţara noastră. 

Se pare că cea dintâiu cassă de economie școlară a fost 
întemeiată in 1798 in satul «Tottenham» lângă Londra şi 
se datorește unei femei: «Priscilla Wakefield». Această fi- 
lantroapă făcuse mai mult o societate de asigurare mu- 
tuală, căci adună depozite dela copii şi le asigură o pen- 
siune de retragere la vârsta de 60 de ani şi ajutor in caz 
de boală. 

Inceputul secolului XIX este epoca întemeierii marilor 
casse de economii pentru popor. Aproape in acelaș timp 
Germania, Elveţia și Anglia, ceva mai târziu Franţa, dau 
exemplele cele mai serioase in această privință Economia 
practicată în şcoală, sub direcția învățătorului, sa născut în 
Franța. Cel d'intâiu care a aplicato și apoi a fâcuro cu- 
noscută publicului se numiă «Dulac» și cartea lui a apă- 
rut în 1834. 

El pornește din punct de vedere educativ şi consideră 
că nu mărimea sumei are importanţă, ci faptul că școla- 
rul se deprinde cu economia. 

Experienţa lui Dulac sa incercat îndată în câteva loca- 
lități din Franța; apoi în Würtemberg în 1840 şi în Italia, 
la Verona, în 1844. Exemplul acestor țări fu imitat de 
Olanda, Saxonia, Prusia, Elveția, Bavaria, Anglia, Ungaria, 
„Austria. 

Instituțiunile acestea au luat insă desvoltare mare numai 
după ce «F. Laurent», profesor la Universitatea din Gand, 
a inceput o propagandă activă, publicând diferite lucrări, 
dintre cari cea mai cunoscută este «Conferința asupra Eco- 
nomiei» (in 1873). Ea a fost tradasă în româneşte de rå- 
posatul Riureanu. 

* k * 

Aşă dar economia în școală este un mijloc de educație. 
Ea invață pe copil că nu e bine a risipi banii, că ei tre- 
bue economisiți și intrebuințaţi la lucruri folositoare. Ba in 
unele locuri, s'a observat că și familiile elevilor sunt influen- 
tate, că copiii aduc la cunoștința părinților existența cassei 
de economie publică. 

Un economist italian, Emilio Broglio, a caracterizat prin 
următoarele cuvinte insemnătatea economiei în școală: 

«Economia este privațiune; privaţiunea este sacrificiu; 
sacrificiul e temeiul perfecțiunii morale.» 

lar profesorul german lulius Post a zis: «In faptul eco- 

nomiei sunt două acte: actul financiar, care procură un 
folos material celui care face economia; actul moral, re- 
zistența la cheltueli de prisos sau rele. Această rezistență 
e un exerciţiu de gimnastică morală foarte prețios; ea crește 
valoarea omului, întărindu i voința. Şi intro societate de 
oameni liberi, scopul principal al educaţiunii trebue să fie 
a face oameni tari, stâpâni pe sine.» 


* * 

Cele mai însemnate sisteme de culegerea economiilor, 
întrebuințate azi în școli sunt două: 

sistemul depunerilor în bani, 

sistemul timbrelor de economie. 

După primul sistem, care se întrebuințează şi la noi, ca şi în 
Franţa, in Belgia, etc, elevii depun în mâna învățătorului în 
fiecare sau într'o anumită zi a săptămânii economia lor oricât 
de mică. Învățătorul înscrie sumele intr'un registru; când 
pentru un elev sa adunat suma minimă care se poate de- 
pune la Cassa de Economie a statului (sau altă cassă care 
face asemenea operațiuni), o transmite și ia un libret pe 
care-l dă școlarului 

După sistemul celălalt, învățătorul care are în depozit 
timbre, dă școlarui atâtea câte corespund sumei depuse; 
școlarul lipește timbrele pe un carton cu număr fix de lo- 
curi. Când se acoperă cartonul, elevul i! dă învățătorului; 
iar când se adună atâtea cartoane ca să se poată luă un 
libret, învățătorul face aceeași lucrare ca și în primu! sistem. 

Acest sistem se practică în unele cantoane elvețiene. 

Autorul cărții de care am pomenit are dreptate să pre- 
fere primul sistem care e mai simplu. 

Li A Ld 

Ideia timbrelor însă nu e o idee rea Ea aəefost expusă 
de către d | C Popovici-Tașcă, unul din redactorii «Albinei», 
intrun raport către Ministerul Instrucției și comunicat apoi 
Direcţiei Cassei de Depuneri și Economie, pe când eră însărcinat 
de Ministerul Instrucţiei să inspecteze cassele de economie de 
pe lângă școlile primare. 

En cred că propunerea sa eră bună Negreșit se vor 
discută amănuntele aplicării, dar ideia fundamentală se va 
păstră. 

Invățătorii se plâng că sunt obligați să adune banii și să 
facă multe lucrări de comptabilitate. Prin propunerea sa, 

d-l Tașcă găsise mijlocul ca -ei să păstreze numai nişte li- 
brete cu timbre, iar nu bani, prin acest fapt chiar se în- 
lăturau amândouă neajunsurile. 

Eu nu-mi propun aci să desvolt chestiunea; am voit nu- 
mai să atrag atenția asupra ei, căci socotesc că nu e bine 
ca economia» să dispară din educația școlarilor. Să nu ne 
speriem de greutăţile ce se ivesc, ci să căutăm a le înlătură. 

—— A. 


ACADEMIA ROMÂNA () 


IHE 


Averea Academiei, după cum ştiu cei ce nu ştiu, ar fi 
fabuloasă. Bani în efecte, moșii, mori, vii, case. Da, toate 
aceste sunt, dar nu ale Academiei, care într'adevăr e să- 
racă, ci sunt averi date Academiei să le administreze. și 
veniturile lor au o destinațiune specială după dorințele do- 
natorilor. Toată averea Academiei, e la urma urmei, ono- 
rarul de 15%, procente din veniturile averilor administrate 
de ea. Tot ce «are» Academia e a altora. 

Anul trecut cifra bugetului Academiei, arătă și la veni- 
turi și la cheltueli, suma de 404.000 de lei. Dar ditr aceşti 
bani, Academia n'a dispus liber, ca de banii ei proprii, 
decât de 164 mii de lei. Cu aceștia s'au acoperit cheltuelile pro- 
prii ale Academiei, anume: diurnele membrilor, plata 
funcționarilor din cancelaria secretariatului, a funcționarilor 
casieriei, a bibliotecii Academiei și a bibliotecii statului, a 
personalului de serviciu, cheltueli de cancelarie, mobilier, 
iluminat, combustibil, localul și fonciera lui, cheltueli de pro- 
cese, cheltueli neprevăzute, etc. 

Din cealaltă sumă a cheltuielilor sau dat premii auto- 
rilor peste 68.000 de lei. S'au cumpărat hrisoave, monete 
vechi, cărți de 89.000 de lei; sau tipărit cărți de-ale au- 
torilor, și publicaţiuni ale Academiei de 37.861 lei, s'au 
cumpărat cărți de şcoală pentru copiii săraci — după do- 
rința testatorilor — în sumă de vr'o 20.000 de lei. Restul 
sumei cheltuelilor au fost burse, capitalizări ale fondurilor 
cu destinație specială, anuităţi, fonciere, asigurări, amortis- 
mente, etc. 


(1) Vezi No. 31. 

Cetitorubipoate să vadă acum ce cheltuește anual, și pe 
ce, Academia veniturile ei. pe “cari: mulți le socotesc a fi 
de milioane. Publicul știe:că membri Academiei ar fi având 
leti anuale și mari — ca dintrun' venit de milioane! — pe 
când intr'adevăr ei nau decât diurne, și numai atunci când 
iau parte la ședințe. lar ședințe: se țin numai odată pe 
săptămână, Vinerea; şi, odată pe an inaintea Paștilor, când 
e sesiunea generală de se adună toți membri, se țin ṣe- 
dințe zilnice 25 de zile. Numai membri activi iau diurne. 
In bugetul anului trecut cheltuelile pentru diurne pe întreg 
anul, arătă cifra de 33.000 de lei. Acum, împărţită această 
sumă la 36 de membri, sar veni că un membru al Aca- 
demiei ia pe an groaznica «leafă» de ceva mai mult de 
900 lei. In această sumă e cuprinsă și cheltuiala drumului 
și a șederii câte 25 de zile în București a membrilor cari 
vin de prin Moldova, din Bucovina și Ungaria, așă că mem- 
bri trăitori în București iau cu mult mai puțin decât 900 
de lei diurnă pe an, fiindcă diurnele sunt proporţionale cu 
indepărtarea locului de unde vin membri. 

Academia administrează multe fonduri cu destinaţiune 
specială. Venitul multora dintre fonduri e destinat pentru 
premii, al altora pentru întreținere de școli și de institute 
(cum e d. e. institutul Oteteleșanu dela Măgurele) pentru 
burse, pentru cumpărare de cărți copiilor săraci, pentru 
publicațiuni și pentru alte multe câte le-au cerut donatorii 
prin testamente. 

Dintre toate acestea lucrul care interesează mai mult pu- 
blicul sunt premiile. Şi despre acestea publicul e intormat 
rău. Mulţi cred că Academia împarte premii după bunul 
plac al ei, când mai puţine când mai multe și că, dacă 
vrea, ea le poate şterge cu totul din bugetul ei anual. Daca 
Academia ar da din averea sa proprie premiile, ar putea 
să facă așă, și ar aveă și dreptul, căci ar dărui numai cât 
i-ar sta prin putință și, după împrejurări, ar dărui intrun 
an mai mult și intr'altul mai puțin. Publicul vede într'adevăr că 
intrun anumit an dă premii în sumă mai mică, într'altul mai 
mare și crede că asta este așă chibzuit de Academie. 

Intr'adevăr Academia dă premiile din veniturile fonduri- 
lor cu destinațiune anumită și nu poate schimbă nimic din 
voința donatorilor, iar donatorii au fixat suma premiilor, 
cei mai mulți au fixat și pentru ce anume scrieri să se dea 

premiul. Astfel Academia nu poate nici să micșoreze nici 
să mărească premiile ce le dă. Faptul, că suma totală a 
premiilor nu e în toți anii aceeași, are altă causă: unii do- 
natori au fixat să se dea premiul lor in fiecare ani, alții 
tot la 2 ani odată, alții la 3, la 4 şi chiar la cinci odată. 
Năsturel-Herescu a dispus să se dea premiul său de câte 
4.000 lei în fiecare an, dar tot întral patrulea an să se 
mai adaoge 8.000 la premiu, așă ca el să fie tot din patru 
în patru ani de câte 12 mii. La unul dintre premii, dat 
tot la 4 ani, se socotește și dobânda pe 4 ani și se dă 
autorului premiat. Astfel se face, că după cum se întâlnesc 
întracelaș an mai multe ori mai puţine premii, suma lor 
totală e mai mare ori mai mică. Insă suma lor specială, 
adică a fiecăruia în parte, e fixă, şi e fix și termenul când 
are să se dea, și nimic nu atârnă de Academie, în ce pri- 
vește premiile, decât hotărirea ei cui să-l dea și alegerea 
subiectelor ce au să le trateze concurenții la unele premii. 

Dar înainte de a vorbi de premii, să arătăm cari sunt 
fundațiunile Academiei și ce-au cerut fondatorii să se facă 
cu veniturile donaţiunilor. 

Cea mai mare fundațiune administrată de Academie este 
a lui Ion Otteteleșanu cu imobile și efecte în valoare de 
4.650.700 lei, cu un venit în anul 1905 de 148 mii de 
lei. Averea aceasta a fost adusă Academiei de actualul-ei 
președinte, dl Kalinderu. După dorința testatorului, Aca- 
demia a înființat și conduce școala de fete, cu șase ani de 
studiu, dela Măgurele. Academia a cheltuit in zece ani, de 
când administrează averea, pentru clădirile trebuincioase, 
pentru instalarea și întreținerea școlii, peste un milion și o 
sută treizeci de mii de lei. 

A doua fundațiune mare este a lui Tache Anastasiu, în 
valoare de 3.438.888 lei, cu venit în anul trecut de 132 
mii de lei și ceva. Din venitul ei se întreţine o școală pro- 
fesională la Tecuci și una primară la Călmățui. Din rest 
se plătesc anuități şi rente viagere soției și rudelor testa- 
torului, foncieră, etc. 

A treia este fundațiunea Adamachi cu avere de 2.622.666 
lei și cu venit de 127.836 lei. Dintr'acest venit se dau două 
premii anuale de câte 5.000 de lei, se tipăresc cărți și se ` 
dau burse. Pe anul 1905 — 906 a fost înscrisă în buget 
suma de 76.600 de lei pentru burse. Restul venitului se 

cheltuește cu întreținerea unei școale în lași, cu intreține- 
rea imobilelor lăsate de Adamache, cu fonciere și amor- 
tismente. 

Alte fonduri mai mari sunt: fondul Agarici cu o avere 
de un milion și 10 mii lei, fondul Maria Carp cu 691 mii 
lei, fondul Donici cu 550 mii, Zappa cu 591 mii, Năstu- 
rel-Herescu cu 516 mii, Dr. Obedenaru cu 400.000 lei, 
Princesa Alina Stirbei cu 226 mii, Macinca cu 130 mii, 
apoi altele cu avere mai puţină de 100 mii de lei. 

In total toate fondurile au avere de șaptesprezece mi- 
lioane trei sute cinci zeci de mii. 


(Va urma). G. Coşbuc. 


Câteva feluri de uleie (1). 


ARa 1 AA iată poa 
a! „leiul Layens are o încăpere de 114 litri şi 57 centili- 
z X i tri; fiecare ramă are înăuntru o întindere de 11!/, de- 


A cimetri pătraţi. Incăperea uleiului se poate însă mic- 
SZ45 şoră printr'un părete mişcător, care se poate pune 

O într'o parte a ramelor. e 

După arătările lui Layens, uleiul său se poate face în 7 
ceasuri. In Bucureşti, costul materialului se ridică la 6,50 lei 
şi al lucrului la 6 lei. Dela vânzătorii de uleie, nu se poate 
cumpără însă mai ieften de 24 lei. 

Noi ne am clădit uleie Layens din scânduri de 35 milime- 
tri grosime la părete și 25 milimetri la fund şi acoperiș, pen- 
tru care am întrebuințat următorul material: 

1) O scândură de 5 m. lung, 25 em. lăţime şi 35 milime- 
tri grosime, pentru pereţi. .... .. SR 0) lea 

2) Două scânduri de câte 3,50 m. lung., 20 cm. là- 
time şi 25 milimetri grosime, pentru fund şi acoperiș ` 1,20 

3) O scândură de 4 m. lung., 30 cm. lat. şi 10—12 
milimetri grosime pentru rame. .........- —,80 » 

4) Cinci șipci de câte 3 m. pentru speteaza de sus 
a ramelor şi pervazuri la toate încheieturile uleiului —,75 > 


5) UUETSiMCALII game ai a PA cae <a 90 sau pa a den ua, ai —,40 » 
6) */, kg. vopseă cenuşie deschisă .. . . .. . —,15 > 
7) 1,50 m. şină subţire şi îngustă de cerc de fier —,15 » 
SNM MICE [d ie pi iuti E a ie datei 009 sputa Mae e 6— > 

Total. .. .. 12,55 » 


(1) Vezi No. 32. 

Credem că vom face înlesnire celor ce vor să-şi facă sin- 
guri uleie, întrunind mai jos toate măsurile uleiului Layens. 


1. Pentru Uleiu. Lăţimea scândurii de sbor 20 em. 
Lungimea din năuntru— — 77cm. Diametrul găurilor de aerisire 3 cm. 
> din afară a pere- Grosimea scândurilor— — 25 mm. 
ilor lungi — -- 82 em. 3 
Lărgimea din niy —- — 345 mm. egent digma 
» pereților din lături — 345 mm. Inălțimea din năuntru — — 37cm. 
Lungimea stinghiilor care u- Lărgimea din năuniru— — 31 em. 
nesc sus şi jos pereții din Lățimea speltezelor = — — 25 mun. 
lături — — — ——— — 393 mm. Grosimea > — — — 8mm. 
Inălțimea pereților dela fund . Înălţimea picioarelor — 40cm. 
până la lambă — — — — 42 cm. Lungimea spetezelor de jos 31 em. 
Inălţimea lambei- — — — 3 cm. Lungimea spetezei de sus— 31 em. 
Lârgimea lambei— — — — 12mm. Lungimea spet. de sprijinit 367 mm. 
Lungimea fundului — — — 87cm. Depărtarea dintre rame — 38mm. 
Lăţimea fundului — — — 50cm.  Depărtarea dela fund până 
Lungimea urdinişului — — 22cm. larame— — —— — — 15mm. 
Lărgimea urdinişului — — 8mm. Loc liber deasupra ramelor 15 mm. 


Uleiul Layens e uleiu de strânsură multă şi cu muscă multă. 
Ca toate uleiele orinzontale, el e potrivit mai ales pentru 
crescătorii care n'au mult timp de dat albinelor, cum sunt 
cu deosebire săteni, a căror îndeletnicire de căpetenie e munca 
câmpului şi pentru crescătorii de albine, pe cari îi preocupă 
mai mult o recoltă mare decât frumuseţea mierii. El e cel 
mai simplu şi mai lesnicios de cârmuit. La scurgerea mierii 
însă întâmpinăm oarecare greutate, pentrucă matca, când 
se găseşte strâmtorată în cuib, împrăştie ouăle şi în fagurii 
destinaţi strânsurii. Apoi albinele pun miere, care poate fi 
scursă şi în căsuţele înegrite ale puetului. La scurs, această 
miere este mai închisă la faţă. 

Aceste cursuri îndemnaseră de câtăvă vreme pe mulţi stu- 
pari să se lipsiască de acest uleiu, cu toată părerea de rău 
ce o simţiau, preţuind simplitatea lui și uşurinţa cu care se 
mânuește. Unii stupari s'au încercat săi înlăture neajun- 
surile dovedite, despărţind magazia de cuib printr'o tablă 
de zinc cu găurele, prin care să nu poată trece matca. 

Dar tabla e o stavilă de ţinut în seamă şi pentru albine, 
care îşi strică spinarea şi aripile de ea. In timpul din urmă 
unii stupari au încercat un alt mijloc de care sunt toţi mul- 
țumiţi. Fagurii cari servesc de cuib se lasă la depărtarea 
obicinuită de 38 milimetri, pe când cei din magazia de strân- 
sură se pun la 43—50 milimetri depărtare unii de alţii, so- 
cotind din mijloc în mijloc. In chipul acesta, albinele lungesc 
căsuţele, ca să aducă locul dintre faguri tot la 10—11 mi- 
limetri lărgime. Acum căsuţele fagurilor de strânsură de- 
venind prea adânci, matca nu mai ajunge în fundul lor ca 
să pună ouă şi e silită în chipul acesta să-şi mărginească 
ouatul numai în fagurii din cuib. Pentru magazia de strân- 
strânsură se pot face în cazul acesta rame anume cu spe- 
tezele de 35 —40 milimetri lăţime. Prin mijlocul acest foarte 

simplu şi fără a fi nevoie de vre-o schimbare în uleiu, se 
înlătură întinderea peste măsură a puetului și se poate că- 
pătă din uleiul Layens o miere tot aşă de curată şi de fru- 
moasă ca şi dela uleiele cu caturi. 

Uleiul Hermes, întocmit de fostul director al şcoalei de 
albinărit-—dela Pănceşti-Dragomireşti (jud. Roman) nu se deo- 
sebeşte de uleiul Layens decât prin mărime şi mici amă- 
nunte. După planul întocmit de Şcoala de Arte şi Meserii 
din Bucureşti, el e alcătuit dintr'o ladă cu lumina din năun- 
tru de 70 centimetri în lungime, 26 centimetri în lărgime şi 
245 milimetri în înălțime. Pe muchia de sus a păretelui din 
nainte şi a celui din dărăt e scobită o lambă de 1 centime- 
tru înălţime. Fundul are v lungime de 725 milimetri şi o lă- 
ţime de 35 centimetri, aşă că iese înaintea urdinişului, for- 
mând scândura de sbor, tăiată pieziş, ca să se scurgă de pe 
ea, apa de ploaie. Fundul intră într'un uluc săpat în păre- 
tele din dărăt şi în cei doi din lături. Aceşti trei păreţi au 
o înălțime de 33 centimetri. Marginea lor de jos trece cu 6 
«centimetri sub fund, formând un scăunel, care ţine fundul 
ridicat dela pământ. 

In ulelul Hermes încap 20 de rame, aşezate la depărta- 
rea de 35 milimetri, din mijloc în mijloc. Ramele sunt fă- 
cute din şipculiţe de 25 milimetri lățime şi 8 milimetri gro- 
sime, afară de speteaza de sus care are grosime îndoită 
(16 milimetri). Ele măsoară înnăuntru 23 centimetri în lăr- 
gime şi 205 milimetri în înălţime. Uleiul Hermes e prevăzut 
cu două urdinişuri de câte 15 centimetri lungime şi $ mili- 
metri lărgime. Acoperişul are două scurgeri, înainte şi în- 
dărăt. El e făcut din trei rânduri de papură, strânse la ca- 
pătul de sus şi la mijloc între şipci, câte una deasupra şi 
alta dedesubt. Câte patru păreţii, au grosime de 3 centi- 
metri şi sunt îmbrăcați în papură prinsă sus și jos în stinghii. 

hamele se sprijinesc pe păreţi cu ajutorul unor cue în- 
toarse de 2 ori în unghiu drept, un cap spre dreapta şi al- 
tul spre stânga, astfel _[”. Depărtarea dintre rame se păs- 
trează jos prin cue în formă de potcoavă. Uleiul Hermes 
are o încăpere de 446 litri; iar rama o întindere de 471 
decimetri pătraţi. 

Uleiul Sagot se compune dintr'o ladă în care încap 12 
rame de 34 cm. lărgime şi 28 cm. înălţime. Are un singur 
urdiniş, în păretele dinainte. Acoperișul e plecat în 2 părţi 
şi înalt ca să poată clădi albinele, sub el faguri în trei col- 
turi (trunghiu). Pentru aceasta se pun sub acoperiş 9 rame 
făcute din câte două şipei de 5 centimetri lăţime, încheiate 
sus în unghiu drept. Capetele de jos sunt desfăcute de 375 
milimetri. Ele se reazimă deadreptul pe ramele din cuib, fără 
a mai fi împreunate prin vre-o spetează. Ramele din laturi 
sunt înfundate. 

Incăperea acestui uleiu e de 48 litri; iar întinderea ramei 
de 9 decimetri pătraţi şi jumătate. 

Uleiul Congres are 20 rame de 40 em. înălţime şi 30 cm. 
lărgime. 

Uleiul Gravenhorst sau uleiul orizontal german are ra- 
mele dintr'o singură spetează, întoarse sus în forma unui 
are şi împreunate la capetele de jos cu altă spetează. Ra- 
mele sunt învelite într'o împletitură de paie. Ele nu se pot 
scoate decât pela fundul uleiului. 

Uleiul Derosne numit şi uleiul-album are întreg păretete 
din nainte prevăzut cu geam, acoperit cu un oblon care se 
poate trage pe la un capăt. El se compune din 17 rame de 
40 cm. înălţime şi 30 em. lărgime. Piciorul dinspre păretele 
din dărăt al fiecărei rame e prins în fund şi în acoperiş în 
ţâțâni, în jurul cărora ramele se pot învârti cu ajutorul unui 
şurub care răspunde din picior deasupra acoperişului. In 
chipul acesta ramele se pot deschide ca foile unei cărţi, lă- 
sând să vedem ce se petrece în stup. 

Acesta serveşte ca uleiu de observație. 


N. Nicolaescu si G. Stoinescu. 

M. Sa Regele urmat de escorta regală se întoarce dela Mitropolie 


după încoronare, 10 Maiu 1881. 
E a 0 Doe a a a a a a Doc spor Doo ea a Dre. 


—- Tinereţea este timpul culturii, bătrânețea timpul cu- 


legerii. | 

M. Sa Domnitorul Carol] depune jurământul de-a păzi legile Rourâ- 
niei eu prilejul suirii Sale pe tron în ziua de 10 Maiu 1866, 


890 ALBINA 


Resele si Sătenii. 
Pa i 
Sc toamna anului 1904 au fost sărbătorile dela Iaşi : sfin- 
{V 


țirea bisericei Sf. Neculai, tăcută de Stefan cel Mare 

%57 şi Sfânt; a bisericei Trei Erarhi şi împlinirea a 100 de ani 

EAC, de când sa intemeiat seminarul «Veniamin Costache». 

ASi La aceste sărbătoriri, a luat parte şi Familia Regală. 
Intoarcerea Familiei Domnitoare a fost prin Paşcani, unde i s'a 
tăcut o primire frumoasă, ieşindu-i întru întâmpinare şi ţăranii 
dela munte. 

Atunci sa putut cunoaște adevăratele simţiminte patriotice 
ale ţăranului şi respectul ce-l poartă Capului țării. 

Muntenii toţi, trăsese la o crâșmă din Fălticeni şi se înfun- 
dase intr'o odae. Stăteau liniștiți, așteptând tăcuţi și gânditori. 

In crâşmă erau la o masă mare vro 10 ţărani dela câmp. 
Imbrăcați de sărbătoare, chipeşi şi cu întăţişare plăcută. O samă 
mâncau, alţii stăteau la taifas, unia să bălăbăniau câte c'o gä- 
răfioară de vin. 

Fata cea trumuşică, din crâșmă, şedeă după tejghea şi citea 
cuminte un jurnal, 

Un ţăran, ca să nu-i dee pace, o 'ntrebă: 

— Ce veşti în jurnal? 

— Spune cea vorbit Regele la Iași. 

— Citeşte-ne şi nouă sauzim din gurița mătălucă ceva. 

Fata măgulită, se îmbujoră și citi cu sfială aproape întreg 
cuvântul rostit de Rege şi când au auzit c'a vorbit despre Ştefan 
cel Mare şi Sfânt, lăudând faptele și însuşirile lui neîntrecute, 
despre credinţă și graiul strămoșesc, unul rupe tăcerea cucernică 
şi-i dă: 

— Vedeţi măi, şi Regelui îi place ce Român a fost Ştefan 
Vodă şi ţine la credinţa noastră. 

-- Doară "i deo lege cu noi... creștin. 

—- Ba şi de neam mare, viţă de 'mpărat, i să șede să fie 
Capul nostru... 

— Şi-i viteaz, măi; nu l'ai văzut la Plevna? 

Mulțămesc lui Dumnezeu, că loiu ma. vedea odată, pe acel 
ce ne-a dus în răsboi! 

— Era tânăr atunci, voinic, acum o fi alb, bătrân. 

Şi toţi învârteau vorba numai de Rege în cuvinte cuminţi 
şi aşezate, din care se vedeă că începe a prinde rădăcini bune 
în inima săteanului sămânța adevărului și respectului către 
stăpânul ţării. 

A doua zi am pornit cu trenul. O muzică militară şi corul 
gimnaziului desfatau călătorii. Trenul era ticsit, mai ales de 
țărani, dintre care erau vitejii din batalionui 2 dorobanţi, eroii 
atacului dela Griviţa, la 6 Septemvrie 1878. 

— Ce mai faci camarade? Câţi ani or fi de când nam mai 
dat ochii ? 

— 27.. Eram tineri atunci, nu ne păsă de nimic. 

— Aşa-i ; ne eră lrică de chinuri, dar de moarte nu. 

—, Ai mai merge la răsboiu? 

— Tot aş mai merge, câtu's de bătrân.. Nu mă tem că m'a 
întrece unul tânăr... Am ars în foc... ştiu cum tăiă Turcu pe-ai 
noştri şi-i zvârliă bucățele să-i mâncăm. In manevră nu vezi 
aşă. Ce-are aface manevra, cu răsboiul? | 

— Noi dac am merge, suntem. deprinşi cu greutăţile, cu sfă- 
rămăturile de tun, cu foamea, cu năcazul... Ne-am pus gloata 'n 
cale, mi-am trăit veacul, n'ar fi mare lucru să mă duc iar în 
alt răsboiu, tot cu Regele în frunte. 

— laca şi Regele, a suferit şi el: ploi, frig, ba a mai dus 
lipsă de hrană; ne credeă năcazul nostru, de-aceea ne tot în- 
curajă şi îndemnă cu bărbăţie, ştia ce-i greul şi noi nu ne codeam. 

— Parcaş merge să mai văd odată locurile acelea, unde s'a 
făcut atâta vărsare de sânge. Multă floare de om a sodomit 
Plevna. 

Am ajuns în Dolhasca. Altă lume, alţi viteji, se întâlnesc cu 
cei sosiți, se sărută, se îmbrăţişază : 

— Ce mai faci don' sergent? Gândeam că închid ochii şi 
nu neom vede. 

Din toate acestea, vedeai că ţăranul, cât de mocnit s'arată, 
dar inima şi sufletul i's împodobite cu simţiminte alese! 

Doi viteji mi-au plăcul mult. Unul eră din com. Broşteni, ce 
lălalt din Dolhasca. Pe faţa lor lumina un râs frățesc, stropit 
de lacrămi iubitoare de camarad fost în suferinţă şi vitejie. 

Mulțimea îi priviă cu dragoste gi simţire, văzându-i stăpâniţi 
de nişte simţiminte atât de înălțătoare. 

Indată a pornit trenul spre Pașcani. Cei 2 viteji erau nedes- 
părţiţi. Fel de fel de întrebări năpădiau dela unul la altul. 

— Ai copii ? Cum o mai duci? 

— Am 2 feciori, i-am înstărit la gospodăria lor. Cât îi vorba 
de mine, am o dugheană, cu crâșmă. Când ne-om intoarce, nu 
te las, pân' nu-i merge la mine. 

Celălalt şa istovit starea şi viaţa lui. Toate se topiau într'o 
mulțumire sufletească neînchipuită. 

Ajunşi în Paşcani, alte întâlniri neașteptate cu foşti camarazi, 
alte isbucniri de simţiminte curate. Apoi învălmășală, cu rân- 
duirea şi așezarea pentru primirea Regelui. 

Am, văzut vr'o 10 bătrâni aşezaţi în locul de onoare, care-au 
întâmpinat pe Domnitcr, când a sosit întâiaş dată în ţară. Pe 
cât erau de vioi şi voinici vitejii din 77 pe atâta erau de isto- 
viţi cei din 66; dar inima lor le eră tânără dorind să vadă pen- 
tru cea din urmă dată vlăstarul împărătesc, pe care lau salutat 
şi primit cu încredere, pentru bucuria şi mândria ţării şi co- 
piilor. lor. 

Sosește trenul. 

Lumea îşi pironeşte ochii ţintă către alegii sositori. Urale, de 
clocotesc zidurile gărei ; muzica stăpâniă văzduhul. 

Se ivesc la fereastră, Regina, cu zâmbetu-l fermecător, Prin 
tesa, Prinţișorul Carol, Principele şi la urmă Regele. 

Se plimbă Regele înaintea celor întâmpinători, cu o ţinută 
bărbătească, salutând pe toţi la rândul lor. 

Țăranii, când l'au cunoscut bine, îl sorbiau din ochi. 

Trenul pornește, lumea strigă în semn de drum bun «ura» 
cu tărie, 

Până să pornim înapoi, a mai fost zăbavă cu trenul. 

Oamenii au trecut în dosul gărei, prin crâșme și ospătării. 

Cei ce nu se văzuse de-un sfert de veac, îşi deschideau și 
cinsteau gura cu câte un vinișor. 

— Să trăiască Regele! 

— Să trăiască că-i tot voinic, şi goliră 'n repezeală paharele. 

— N-a "'mbătrânit tocmai tare, o leacă a 'ncărunţit și barba 
ceva mai bine. Socotiam c'o fi alb ca omătul, Căpitanul nostru- 

— Nu l'ai văzut cât de dârz şi ţanţoş merge? Mai de hai ca 
unul tânăr. Inimă de viteaz, măi!.. 

— Ia, El, ne-ar mai duce la un răsboiu! 

— Duce, duce... Şi noi n'am merge? Că tot atâta-i cu noi. 
Am mai mâncat pânea asta... un an de zile, tot gata eram şi 
cu viața 'n mână. 

— Văzut-ai Regina, ce bărbăţie frumoasă, măi! La faţă'i ca 
un bujor şi părul alb-alb. Ai văzut cât de mândru râdeă la noi. 

— Ții minte când am defilat înaintea Domniței, la Cotroceni 
şi am pornit pe urmă pe malul Dunărei? Erà călare pe un cal alb. 

— Când a întrebat pe Domnitor, de unde suntem noi, văzându ne 
infățișători şi curaţi la faţă şi El i-a spus că suntem «mărgi- 
nași» adică munteni. Atunci eră tânără ca o zână, dar acum bă- 
trână, bătrână, însă tot lrumoasă. 

— Da bine că iam mai văzut odată, să tragem un pahar în 
sănătatea Lor. 

— Trăiască Regele cu toată familia. 

Trenul porni cu noi, muzica și corul înviorau inimile tutu- 
ror. Fel de fel de amintiri despre Rege, din răsboiu izvorau 
din belşug din sufletul multora. 

Sosim la Dolhasca, îngăduind 2 ceasuri. 

Serjentul dela munte se duce la camaradul din Dolhasca. Bu- 
curia camaradului de gazdă, e peste samă. I-a arătat gospodăria 
întreagă, tot ce aveă de preţ, până să vie rândul bucatelor şi 
al vinului ademenitor, care cenrgeă-curgeă, odată cu potopul 
de amintiri vitejeşti. 

— Ştii, camarade, când şedeam în gura șanțului la Griviţa? 
Rămăsesem vr'o 70 din batalionul de 500 a maiorului Neculae 
loan, Dumnezeu să | ierte. 

— Atunci am fost drept în gura morţii!,. don sergent. 

— Şi Regele, când ne-a văzut numai pe atâţia, a 'ntrebat 
unde's ceilalți: «Au murit vitejeşte, Măria Tal!» i-am răspuns. 
Atunci ne-a îmbărbătat şi lăudat de bravura noastră. 

— Trăiască Regele întru mulți ani. 

Când l'a petrecut la gară, găsiră o horă dănţuind în sunetul 
muzicei. 

Cei doi viteji saninară 'n horă, cu alţi viteji camarazi. 

Jucau vitejii, inimele şi sufletele lor. Eră o privelişte plină 
de harul unei mulțămiri peste măsură de mari. 

Trenul eră gata, hora se sparge, un «ura» zgudue văzduhul; 
cei 2 camarazi se îmbrăţişară, sărutul pecetlui prietenia lor 
adâncă, lacrămile hbinecuvântară despărţirea 'n judeţ a vredni- 
cului Căpitan, a vitejilor dela Plevna. 

— Când ne-om mai vedea don ‘sergent ? 

— Odată cu camarazii duşi pe ceea lume ! Pot să merg acum 
şi la dânșii, bine c'am mai văzut odată pe Regele nostru !.. 

Acestea's auzite aidoma şi's nişte pilduri de adevărat patrio- 
tism. Şi când te gândeşti că n'au avut nici o îndrumare de edu- 
caţie patriotică ; numai cât șau câștigat-o singuri, oţelindu-și 
inimile şi sufletele în războiul crâncen din 77. Dar când li s'ar 
cultiva prin şcoli patriotismul cald şi nobil, atât de trebuitor 
pentru noi? Ce-ar fi atunci de Românii noștrii?.. 


S. TVeodorescu-HKirileanu. 


TEI IP 
3 K] 


Congresul silvicultorilor. 


Duminecă 7 Mai curent, la orele 9 seara, a avut loc în localul Administrației 
Domeniului Coroanei din Bucureşti, a 20-a adunare generală a societății «Pro- 
gresul silvic», la care au luat parte un mare număr de silvicultori de toate 
gradele cum şi mai multe persoane însemnate. Cu acest prilej, d-} 1. Kalin- 
deru, presedintele societăţii, a rostit euvântarea ce urmează : 


Domnilor şi scumpi colegi, 


Adunarea generală de astăzi, este a 20-a a societăţii noastre. 

Un şir de 20 de ani însemnează ceva și ne autoriză să credem 
că existenţa societăţii noastre e asigurată şi pe viitor, căci în 
acest timp legăturile dintre noi s'au strâns şi o tradiţiune s'a 
format. 

Vă salut din inimă şi vă mulțumesc că aţi venit atât de nu- 
meroşi. Pe lângă plăcerea ce simţim cu toţii de a ne revedeiă şi 
de a ne sfătui, pentru a pune cât mai bine la cale trebile socie- 
tăţii noastre, mai avem de sigur fiecare dorinţa de a participă 
la serbarea ce se apropie şi care de astă dată are o deosebită în- 
semnătate, pentru că se împlinesc 40 ani de domnie a M. S. Re- 
gelui; care a bine voit a ne arătă totdeauna a particulară soli- 
citudine. Chiar in programa sărbătorilor acestora, societatea 
noastră e a treia printre cele cari se vor duce la Palat, pentru 
a-l exprimă profunde și respectuase felicitări. Imi voi permite 
atunci a fi pe lângă M. Sa interpretul sentimentelor de nemăr- 
ginit devotament, de care suntem însufleţiţi. 

Țara întreagă, recunoscătoare Regelui și tuturor sfetnicilor săi, 
care au muncit pentru înălțarea Patriei, va serbă această scumpă 
zi, şi D-v. sunteţi fără îndoială cei dintâi, care roagă Cerul, să 

păstreze pe M. Sa mulți ani, pentru fericirea neamului românesc, 
căci ştiţi şi simţiţi puternicul avânt ce a luat ţara sub înţeleapta 
Sa domnie. * 

In aceste 4 decenii, n'a fost ramură de activitate, care să nu 
propăşască şi să contribue la înflorirea și întărirea Statului nostru, 
In special silvicultura, care e îndeletnicirea de căpitenie a celor 
mai mulţi dintre d-v. a făcut progrese mari. 

Nu intru într'o înşirare amănuţită a fazelor prin care a 
trecut silvicultura naţională, ci amintesc numai momentele mai 
principale. Astfel îndată după suirea pe tron a A. S. S. Prințului 
Carol, astăzi Rege, s'a inaugurat o politică comercială, mai în 
armonie au interesele noastre, sporind taxele la importul lem- 
nului şi scăzând pe cele puse pe export. De atunci lemnele şi in- 
dustriile derivate s'au bucurat de protecţiunea cuvenită, ceeace 
a făcut să crească numărul fabricelor, cum şi exportul de lemn 
şi de produse ale lemnului. 

Pe de altă parte s'a stabilit diferite legi, silvice din ce în ce 
mai conforme științei, iar serviciul silvic s'a organizat aşă, încât 
să împlinească cât mai bine chemarea sa. Prin înfiinţarea şcoalei 
dela Brănești, s'a asigurat prepararea numărului trebuincios de 
silvicultori culţi, în stare de a garantă existenţa pădnrilor noastre, 
atât de preţioase din toate punctele de vedere, și în stare de a 
înţelege și a aprecia, roiul complect şi mare ce joacă pădurile 
în viaţa fizică, economică și estetică a unei naţiuni * 

Prin lege s'a reglementat explotarea în vederea menţinerii fon- 
dului, iar ca îmbunătăţiri s'au făcut căi ferate de tot felul şi 
alte mijloace pentru transportul lemnului ; s'au introdus uscă- 
toare de seminţe şi s'a dat o mare întindere pepinierilor. S'au 
făcut apoi împăduriri în nisipurile sburătoare, s'a început întă- 
rirea povârnișurilor dealurilor prin puterea vegetaţiunii, şi s'au 
luat. măsuri pentru punerea în explotare a pădurilor şi pentru 
întreţinerea de mari centre păduroase în judeţele de peste Du- 
năre. 

In sfârșit s'a întocmit harta şi statistica pădurilor atât de fo- 
lositoare, şi s'a făcut mult pentru dezvoltarea silviculturei, atât 
de către stat, cât şi de către celelalte instituțiuni şi chiar de 
unii proprietari (1) 

La această transformare fericită a luat parte şi societatea noastră 
atât ca corp cât şi prin membrii săi, și fac urări ca înriurirea 
d-v bine făcătoare să fie tot mai puternică, căci numai așă vom 
puteă ajunge la treapta pe care se află celelalte ţări. 


Domnilor şi scumpi colegi, 


Trec acum la alte chestiuni cari privesc mai de aproape so- 
cietatea noastră. 

Intre acestea cea mai însemnată e starea financiară din anul 
trecut. Din darea de seamă, ce vă va ceti colegul nostru, d-l se- 
eretar Nădejde, veţi vedeă că din 7.023 lei şi 50 bani, ce rămă- 
sese de incasat, s'au încasat 3.748 lei, bani 50, adică mai bine de 
jumătate. Am speranţa ca se va putea încasa și aceştia cât mai 


(1) Printre acestea Adm. Dom. Coroanei (ocupă) poate raciamă un bun loc, după aprecie- 
rile unanime ale celor competanţi, ale presei şi ale numeroşilor vizitatori ai Expoziţiuni or 
noastre. 

curând, şi că vom fi astfel la curent, având mai mult timp să 
ne ocupăm de celelalte chestiuni generale. 

Capitalul societăţii este de lei 16.000 în efecte și 895,70 în nu- 
merar. Numărul membrilor a fost de 215, dintre cari au achitat 
complect cotizaţia şi abonamentul 126, rămănând 89 care n'au- 
plătit decât o parte. 

N'aș fi dorit să am a vă anunţa pierderea vr'unuia dintre noi. 
Din nenorocire natura care'și reclamă dreptul ei, a reclamat în 
sânul său, între alţii pe Anastase Cosmescu, V. Popescu și Gr. Sta- 
maţian, stinşi unii în puterea vârstei. Cosmescu nu eră de pro- 
fesiune silvicultor, dar a fost un om de inimă şi bine voitor pentru 
societatea noastră. Ceilalţi ne sunt cunoscuţi mai de aproape și 
regretăm trecerea lor la cele eterna. Dumnezeu să ledeà odihna 
cea de veci! 

In ce priveşte activitatea ştiinţifică, sunteţi în curent din re- 
vistă, care a apărut regulat. Am ţinut şi în acest au două con- 
ferinţe, care au fost foarte bine cercetate și am fixat şi pentru 
adunarea generală trei subiecte, anume: 

«Aplicarea tăerilor vase în pădurile de munte. 

- Regenerarea pădurilor de stejar. 

«Care esențe exotice sar pute” introduce cu folos la noi în for- 
marea pădurilor, asupra câro ă vor referi Domnii Petre An- 
tonescu, I. Guguianu, N. Iacovs. su şi D. Boiarolu. 

Şi acum cred, Domnilor şi scumpi colegi, că nu pot sfârși mai 
bine decât făcând împreună cu d-v, cele mai bune urări pentru 
Maiestăţile Lor, pentru Alteţele Lor Regale principii Moştenitori 
cu Auguştii Lor copii, şi pentru România. 

Să trăiască! 

—— NE 


Escursiuni folositoare. 


Sunt 13 ani de când d-l P. Gârboviceanu, directorul Şcoalelor Socie- 
tăței pentru învăţ. pop. Român din Bucureşti, a introdus obiceiul ca 
către finele anului şcolar, elevii din clasele ultime, împreună cu profe- 
sorii sub conducerea directorului, să facă escursiuni în anumite loca- 
lităţi din ţară ca și din ţările limitrofe. In acest scop, d-l Director pre- 
găteşte toate cele trebuincioase pentru drum, aşă ca escursioniştii să 
nu fie sarcină celor unde se duc, și cu veselie, prietenie, multă dra- 
goste şi plăcere, aceste escursiuni sunt aşteptate cu nerăbdare de pro- 
fesori și elevi. 

Anul acesta un număr de peste 80 elevi, vr'o 30 profesori şi membri 
ai societăţii, au făcut Duminică, 30 Aprilie trecut, o escursiune la Giur- 
giu şi Rușciuc. 

La orele 8,40 dimineaţa în 3 vagoane de clasa III-a, căci d-l Gârbo- 
viceanu face totul cu economie, am plecat din Gara Filaret, iar la orele 
11 a. m. am sosit la Giurgiu, unde elevii şi profesorii au mers la lo- 
cuinţa d-nei Racotă, care impreună cu răposatul său soţ au făcut un 
însemnat dar Societăţei, pentru ca cu toţiii să arate generoasei dona- 
toare recunoştinţa ce-i păstrează. Elevii au executat câteva frumoase 
bucăţi în cor, sub conducerea maestrului Bănulescu şi câteva bucăţi de 
muzică executate cu viourele sub conducerea maestrului F. Reit. 

D-na Racotă plăcut impresionată a mulțumit călduros d-lui Gârbovi- 
ceanu, profesorilor și elevilor pentru aceaștă manifestaţie de recunoştinţă 

In tren se servise dejă dejunul elevilor, iar la Ramadan am luat cu 
toţii dejunul cu merindele aduse. 

La orele 2 p. m. cu vaporul românesc Turnu- Măgurele am trecut Du- 
nărea la Rusciuc, unde am fost întâmpinați de D-l Konleff directorul 
liceului Bulgărese Principele Boris şi de o parte din corpul profesoral, 
care ne-a urat prin o călduroasă cuvântare în româneşte bună venire, la 
care a respuns d-l Garboviceanu. 

La intrarea vaporului în,portul Ruşeiuc, elevii au intonat imnul naţional 
Bulgar: Şumi Marița. Am mers apoi la liceul Principele Boris, clădire 
monumentală îndeplinind toate cerinţile igienice şi pedagogice. Aici am 
fost primiţi de famtara liceului care a intonat imnul naţional Român: 
Trăiască Regele. 

Am trecut apoi în sala de recepţie a liceului unde famfara elevilor 
Bulgari a executat mai multe bucăţi, iar elevul normalist din clasa V, 
Comişel, a executat la vioară Doina Oltenească. 

Am vizitat apoi salele de clase, cabinetele de fizică, laboratul de chi- 
mie, cabinetul zoologic, bibliotecile, sala de gimnastică, etc., cari ne-au 
fâcut cea mai bună impresiune. 

Dela liceu am mers la Mitropolie, biserică clădită jumătate în pământ, 
apoi am văzut palatul princiar, teatrul popular, biblioteca populară, gră- 
dina publică, unde este un monument în amintirea eroilor căzuţi în răs- 
boiul cu Sârbii. 

In parcul-terasă de pe malul Dunărei, primarul Rusciucului ne-a ofe- 
rit o gustare şi bere, iar la orele 5 p. m. ne-am reîntors în port de 
unde tot cu acelaş vapor ne-am înapoiat la Giurgiu, păstrând o plăcută 
amintire de dragostea cu care elevii şi profesorii au fost primiţi de 
profesorii şi cetăţenii din Rusciuc. 

La orele 9 seara am sosit în Bucureşti pe deplin mulţumiţi de tot 
ce văzusem şi de chipul minunat în care totul s'a petrecut. T 


m annas aL 
O Cronica. Săptămânii- O 


Serbarea zilei de 10 Mai în Bucuraști. 

Ziua de 10 Mai, când s'au înplinit 40 ani de domnie a M. S. 
Regelui şi 25 ani dela proclamarea regatului României; s'a ser- 
bătorit în țara întreagă. In deosebi, cea mai frumoasă sărbă- 
toare a fost în Capitala României, oraşul de reședință al M. S. 
Regelui. Revărsatul zorilor zilei de 10 Mai a fost salutat de 21 
salve de tunuri. 

La orele 9, un număr de 68 drapele ale corpurilor de armată 
au fost conduse dela Palatul Regal la Mitropolie. Aceste drapele 
fuseseră aduse cu o zi mai nainte din ţară. 

După orele 9, M. S. Regele și Regina, A. S. Principele şi Prin- 
cipesa României, precum și micii principi au mers la Mitropolie 
însoţiţi de Inalţii oaspeţi, de casa militară şi de ofiţerii statului 
major. 

La Mitropolie s'a slujit un Te-Deum de către I. P.S. Mitropo- 
litul Primat, înconjurat de înaltul cler. La finele slujbei religiose 
Majestăţilor Lor şi Alteţele Lor Regale au semnat documentul 
comemorativ al serbării, împreună cu I. P. S. Mitropolit, d-nii mi- 
niștri, preşedinţii corpurilor legiuitoare, ete. Documentul se va 
păstră în archiva statului. 

La orele 10'/, a avut loc defilarea în faţa M. S. Regelui şi Re- 
ginei, pe Bulevardul Academiei, unde s'au făcut o mulțime de 
tribune, cari gemeau de public, ca şi stradele învecinate. 

La defilare au luat parte: 

1. Un pluton de jandarmi călări. 2. Şcoalele secundare, Şcoala 
normală a societăţii, seminarul central, şcoala de agricultură de 
la Herăstrău, cu muzica lor. 3. Corporaţiile cu drapelele lor. 
4. Ofițerii veterani şi batalionul de veterani. 5. Compania de in- 
structori şcolari. 6. Regimentul dejcopii din şcoalele rurale. 7. Prin- 
cipele României cu statul său major. 8. Armata în capul căreia 
se aflau drapelele sosite în Bucureşti ale trupelor din ţară. Au luat 
parte şcoalele militare şi medico-militare, școala de poduri și şo- 
sele, vânători, linia, ge iul, marina militară, artileria, pompieri, 
cavaleria, ete. După defilare, Suveranii şi Prinții s'au întors la 
palatul regal. La orele 3 p. m. corpul diplomatic, miniştrii şi func- 
ţionarii înalţi străini au fost primiţi la Palat. 

La orele 5 jum. s'a dat în grădina Cișmigiu, sub îngrijirea mi- 
nisterului de interne, o masă tuturor primarilor rurali sosiți la 
Bucureşti pentru serbare. 

La aceaşioră a avut loc o masă dată veteranilor la arenele ex- 
poziţiei naţionale. 

Seara oraşul eră iluminat, cu deosebire calea Victoriei. M. Lor- 
Regele şi Regina şi Alteţele Lor Regale au eşit la preumblare 
în ranni au fost întâmpinați cu strigăte de ura de un numeros 

ublic. 

E La serbarea zilei de 10 Mai au fost de faţă şi Contele de Pa- 
rati, trimis extraordinar al Regelului Portugaliei precum şi A, 
S. Regală Principele Vilhelm de Hohenzollern, fratele A. §. R 
Principele Ferdinand. 

O nouă dcooraţție de 10 Mai. 

S'a înfiinţat un nou ordin cu numule «Carol I». 

M. S. Regele e Marele cancelar al acestui ordin. 

Acest ordin va fi dat pe viaţă şi va aveă patru grade: coman- 
dor, mare ofiţer, mare cruce, şi colan. 

Numărul acestor decoraţiuni e mărginit numai la 80 și anume: 
40 comandori, 25 mari ofiţeri, 10 mari cruci și 5 colane. 

In nici un caz numărul acestor decoraţiuni nu poate trece peste 
80. Orice decret purtând un număr superior acestuia e consi- 
derat de drept ca nul. 

Serbările din Galați. 


In ziua de 27 Aprilie, s'a pus la Galaţi piatra fundamentală a 
catedralei episcopiei Dunării de jos. Lu serbare a luat parte Al- 
teţele Lor Regale Principii Moştenitori. Serviciul religios a fost 
oliciat de P. S. Episcopul Pimen al Dunării de jos. 

Apoi sa făcut ceremonia înaugurării palatului administrativ, cu 
care prilej s'a trimis şi o telegramă M. S. Regelui. 

La banchetul ce sa dat în sala palatului administrativ Alteța 
Sa Regală Peincipele Ferdinand a zis următoarele cuvinte : 

« Mulţumesc, în numele iubitului Rege, pentru primirea 
călduroasă ce Ni s'a făcut de către gălățeni. Suni mândru 
că am putul prezidă două mari solemnatăți: Una a înau- 
gurărei palatului în care toți gălățenii vor găsi alinare şi 
sprijin, și a doua a punerei temeliei catedralei episcopale, 
menite să întărească morala și să ridice credința în Dum- 
nezeu» ! 

Stradele până la cazarma regimentului au fost frumos deco- 
rate; de asemenea și cazarma şi împrejurimele. 

La orele 10 și jum. Principii moştenitori şi autorităţile plecară 
dela episcogie spre cazarmă. 

In curtea regimentului se află înșirată trupa, având la dreapta 
cele 4 drapele vechi. 

P. S. S Arhiereul Nifon oficiază serviciul religios, după care 
regimentul defilează în faţa Alteţelor Lor. Ofițerii defilează în uni- 
formele din diferite timpuri, ale acestui regiment. 

D-l colonel Bogdan, comandantul regimentului a rostit o cu- 
vântare în care a făcut istoricul regimentului şi a laptelor să- 
vârşite de el. Regimentul defilează din nou. 

La banchetul care sa servit a toastat cel dintâiu d. colonel 
Bogdan, pentru M. S. Regele și Principii Mogtenitori. 

A. S. R. Principele Ferdinand răspunde mulţumind pentru 
cuvintele călduroase ce sau adresat atât pentru M. S. Regele 
cât şi pentru familia Sa. 

Mă simi mulțumit afându-mă în cercul ofițeresc, în mij- 
locul căruia de câte ori m'am găsit, m'am simţit ca în fa- 
milia mea. Cuvintele d-v. mi-au făcul o deosebită plăcere 
și prin ele se confirmă odată mai mult devotamentul d-v. 
pentru Ţară, Tron şi Dinastie. Regimentul 1 de roșiori a 
purtat mulle numiri, dar vitejii mililari au rămas tol a- 
ceiaşi. Sunt fericit că asist la serbarea- jubileului acestur 
regimeni care a fost înființal în anul 1856 când fările su- 
rori erau dezunile, el fiind cel dintâi care prin înfiinţarea 
lui a strâns pe tofi, cimentând unirea românilor prin tre- 
cerea sa în Moldova. 

«Istoria acestui regimente strâns legală atât de gloria țării 
cât şi de aceea a înființării armatei române, întrupând 
progresele făcute de ea, 

«E bine asemenea aniversări să se sărbătorească, dându se. 
prin ele un imbold tinerilor cărora în viitor să le servea- 
scă pildele trecutului». 

«Sunt sigur că acest regiment va ști să-şi facă datoria 
atunci dând M. S. Regele îi va cere sii scoală spada şi să 
meargă înainte. 

A. Sa Regală închină pentru corpul ofițeresc al regimentului 
şi pentru foştii ofiţeri cari lau condus. 

Mai toastează gen. Radovici, pentru familia Regală, şi col Bog- 
dan pentru foştii comandanţi şi ofiţeri ai regimentului. 

Către seară s'a dat un banchet pe bordul vaporului Orientul 
în cinstea A. S. Regale. Priveliştea Dunării eră minunată, căci 
zecile de vapoare aflate pe apă erau frumos iluminate. După o. 
preumblare cu vaporul până la gura Siretului, Alteţele Lor Re- 
gale au pornit la orele 12 cu trenul spre Bucureşti. 

Sfințirea bisericii mitropolitane din Sibiu. 


La 30 Aprilie, catedrala, curtea ei şi strada sunt pline de lume. 
La orele 8 I. P. S. Mitropolitul Meţianu și Episcopul Papp, duși 


www.dacoromanica.ro 


ALBINA 899 


în procesiune dela reședință, asistați de arhimandriţii Puşcariu, 
Hamsea şi Mangra, de protosinghelul Roşca și de 15 protoerei au 
făcut sfințirea apei şi au înconjurat biserica de trei ori. După 
intrarea în biserică s'a făcut spălarea și îmbrăcarea pristolului 
stropirea altarului şi ungerea cu mir. 

Terminate toate astea, mitropolitul rosteşte o frumoasă vorbire. 

La zece şi un sfert sa început liturgia; au sosit atunci armata 
Românii ortodoxi din întreaga garnizoană, generalii, mai mulți ofi- 
teri superiori, șefii tuturor oficiilor publice şi reprezentanţi, ce- 
lorlalte contesiuni. 

La orele 12 liturgia s'a terminat şi mitropolitul a lost condus 
iarăşi în procesiune la reședință. In timpul leturghiei a cântat 
corul mixt bisericesc, condus de maestrul Timotei Popovici şi 
cari numără 140 membri. 

La orele 2 a fost banchet. Seara la opt ore a fost serenadă cu 
torţe în onoarea Mitropolitului loan Meţianu. 

Cu prilejul sfințirii catedralei s'a tipărit şi o revistă «Catedrala», 
redactată de d-l Silvestru Moldovan. Ne-ar fi părut bine să vedem 
tipărit şi portretul pictorului Sinielgeschi, în acest număr, pe lângă 
celelalte ilustraţii. 

Cu prilejul serbărilor sfinţirei catedralei, d | D. Comșa a or- 
ganizat o expoziţie de ornamentaţie casnică-—lucruri produse de 
industria casnică : o colecţie de scule de lemn săpate, albume 
cu modele de cusături, ţesături colorate și de pânze, porturi în- 
tregi, colecţii de rufărie şi de ţesături, o colecţie de vase de lut 
şi de ouă încondeiate, modele, desenuri, fotografii, etc., în total 
vre-o 2000 de lucruri. 


Intâmpinat peste tot de autorităţi şi de locuitori. d-sa a dispus să se 
împlinească unele lipsuri la biserică și şcoală și a dat ajutoare la mai 
mulţi săteni sărmani. 

* + 

La 1 Octomvrie 1906, orele 2 pem, se va ţine concurs la Eforia Spi- 
talelor Civile din Bucureşti, pentru 12 locuri de interni în medicină. 

Condiţiunile de admisibilitate, cum şi regulamentul concursului sunt 
publicate în «Monitorul Oficial» No. 278 din 11 Martie 1900. 

Registrul de. înscrierea candidaţilor. este „deschis „la Cancelaria -Efo- 
riei, în. zilele şi orele de lucru și se va închide cu 3 zile inainte de 
ținerea concursului. - 

x 

La 5 Octomvrie, orele 2 p. m.. se va ţine concurs la Eforie pentru 

a Externat>" în medicină. ; - 

Condiţiunile de admisibilitate şi programul concursului sunt publi- 
cate în «Monitorul Oficial» No. 278, dela 11 Martie 1900. 

Registrul pentru înscrierea candidaţilor se află deschis în orice zi şi 
oră de lucru la Eforie, şi se va închide în ziua de 11 Octocmvrie 1906. 


— Pe a = 


a E 20 iii Aia : 

In editura librăriei Socec & Co., Calea Victoriei No. 21 din Bucu- 
rești a apărut ìn a III-a ediţie: Povățuitor asupra creşterii viermi- 
lor de mătase, de Alexandru Vintilescu, învåțător-Urziceni, Ialomița. 

Se găseşte de vânzare la librăria «Socec», cu preţul de 1 leu, la care 
se acordă pentru premii rabatul de 30°/,. 

s 


A apărut No. 241 din «Biblioteca pentru toți», cuprinzând: $Ķtiința 
şi Energie, de C. Rădulescu-Motru. Preţul 30 bani. 
Comandele se fac pe adresa: «Librăriei Alcalay», Bucureşti. 


Frațuzitele, comedie-farsâ, de Constantin Facă, a apărut în «Biblio- 
teca pentru toţi», editată de Librăria Leon Alcalay. 

Această nouă ediţiune, publicată după versiunea lui I. Heliade Ră- 
dulescu, mai cuprinde şi «Satirele gi Fabulele» lui Facă, precum şi Pre- 
faţa şi Comentariile scrise de marele nostru enciclopedist, cu prilejul 
publicării lor pentru prima dată, în 1860. 

Recomandăm tutulor această satiră plină de haz care, descrisă la în- 
ceputul secolului trecut, — şi încă de către un boer de protipendadă, — 
încă este de actualitate şi astăzi, precum de actualitate sunt şi Prefaţa 
şi Comentariile aşă de interesante ale lui Heliade. 

Preţul 30 bani. Se găsește la toate librăriile principale. 


Ec Tarte 


Mulţumire. 


Se aduc mulţumiri din partea Epitropiei bisericii parohiale <Stăncuţa», 
jud. Brăila, enoriaşilor cari au binevoit a contribui cu mici sume şi în 
special d-lui proprietar al moşiei «George Eremie», care a binevoit a 
donà suma de 100 lei, pentru împrejmuirea cu gard de scânduri a curții 
acestei biserici. 


Poate să crească o plantă fără soare ?- Desigur că am [i gata 
să răspundem că nu, fiindcă lumina soarelui este o condiţie in- 
dispensabilă pentru desvoltarea plantei. Doi profesori din America 
au făcut o ciudată experienţă. Au luat plante din acelea care 
se cultivă ìn aer liber şi le-a pus în ghiveciuri aşezate în săli 
fără nici o fereastră. 

In locul luminei solare au luminat sălile cu lumină de aceti- 
lenă. Rezultatele obținute au fost satisfăcătoare : plantele s'au 
desvoltat şi au înflorit. 
eee mel ml al IaM aM PaP-+PapaP-roP-.-.-. 

Mijloc de a speria vulpile, dihorii și jderii. — Să leagă de gâ- 
tul cocoşului un clopoțel mic, care prin sunetul lui sperie pe 
aceste animale şi numai vin la urătenii. 

O PP ..--0o-—00-——00——00--d—00--00—0-P—00- -0000-00-00 10 e te aro... 

Cu prilejul sfârșitului anului școlar, se dau copiilor silitori 
premii, de obiceiu în cărţi. 

Cu toţii ne dăm seamă de inrâurirea ce are asupra copii- 
lor ea și a adulţilor, citirea de cărţi cu conţinut adesea ne- 
potrivit. 

Din existenţa de 9 ani a revistei câlbina» s'a putut vedea 
că ea este o adevărată călăuză pentru viaţa de toate zilele a 
fiecărui cetăţean. Prin sfaturile ce ca dă, ca și prin articolele 
de higienă, agricultură, hortieultură, creşterea vitelor, seri- 
cicultură, este un bun sfătuitor în ori ce împrejurare; iar 
prin bucăţile asupra istoriei patrici, desvoltă dragostea de 
tară și de neam. 

Pentru a o putea pune în mânile tuturor, am broşat in vo- 
lum, colecții de câte 3 luni, cuprinzând câte 13 numere, de 
cate 6 luni. enprinzând 26 numere și colecții de eâte un an, 
cuprinzând 52 numere. 


Volumul broşat pe 3 luni costă lei 1,50 
>» >» 6 >» > > 3,— 
> > 2 1 an >» 6,— 


Asemenea am făcut volume legate pe un an, costând 7 lei 
volumul. 

Rugăm dar pe abonaţii noştri cari vor să dăruiască cărţi 
de premii la copii să îa revista Albina». 

Celor ce cumpără 10 volume, li sedă un rabat de 10 la sută 
din prețul arătat mai sus. 

Facem un călduros apel Domnilor învăţători şi ii rugăm a 
recomandă revista «Albina» intre cărţile de premii. 

Toate cererile trebuiese insoțite de cost. 

Cheltuelile de porto sunt in socoteala noastră. 

LICITATIUNI 


In ziua de 25 Maiu 1906, ora 10:/, a. m. se va ţine la eforie, Bulevar- 
dul Elisabeta, licitaţie publică, cu oferte închise, pentru darea în între- 
prindere a reparaţiunilor strict necesare hanului de pe proprietatea 
Eforiei Slobozia-Vrăjitoarea, Prahova. 

Devizul fiind în sumă de lei 955,33. 

— Idem pentru darea în întreprindere a reparaţiunilor, înlocuiriior 
şi amenajările strict necesare morei de pe proprietatea Slobozia-Vrăji: 
toarea din jud. Prahova. 

Devizul fiind în sumă de lei 4.280. 

— Idem la 10 Iunie pentru arendarea moşiei Resmireşti a Cassei 
Pensiunilor a Eforiei, comuna Trestenicu de sus, judeţul Vlaşea, pe ter- 
men de 10 şi 15 ani, cu începere dela 23 Arilie 1908. 

Garanţia provizorie pentru admitere la licitaţie lei 10.000. 

Supra oferte şi oferte condiţionale nu se primesc. 

Condiţiunile şi devizul se pot vedeă la Serv. Domenial al Eforiei, 
secţia Bunurilor, în zilele de lucru, între orele 101/, — 12:/, a. n, 

Spre a puteă luă parte la licitaţie, trebue să se depună ca garanţie 
provizorie lei 5%/, din suma devizului, cea definitivă va fi de 10%, din 
suma rezultată la licitaţie. 

Se pune în vedere d-lor concurenţi art. 72 — 83 din legea comptabi- 
lităţei publice. 


E ui id ai dia i ai di 

NIGOLAE LUPAN | 


24, Galea Vietoriei, Bucureşti. 


= PALARII, PALARII, PALARII = [] m GHETE, GHETE, GHETE m 


| 


moi și tari, culori și negre 


pentru Dame, Bărbaţi și Copii 


primeso zilnio Fabricaţiune proprie 


Noutăţi diferite. 
| Primesc blănării în păstrare. |] 


52—10. 


Atelier special pentru comenzi 


=g 


THE BANK OF ROUMANTA, LIMITED „NAȚIONALA“ 


Capital Lire sterline 300.000 deplin | SOCIETATE GENERALĂ DE ASIGURARE, BUGUREȘTI 
vărsat. Sediul Londra. Sucursala Bu- | Capital în acţiuni întreg vărsat în 
curești. Erate y A At dea Lei 2.000.000 


Comitetul central: la Londra Fonduri de reservă 
Lachlan Machintosh Hate, ” compuse din prime 
G. |. Goschen o. =.. i şi daune. .. . . > 3.955 688.76 


Vicontele Duncannon . Idem format din capi- 


E. W. H. Barry. e x tal şi alte rezerve » 1.075.842.60 
Robert Hamilton Lang. . 3) Total în aur Le: 7 052.531.36 
Demetre de Frank .. . Viena | Daune plătite, . . . Lei 33.000.000 
Po NAȘIl Lee ace 307 a e Paris Vice-preşedinte A. Băicoianu. 
Ad. Vernes. ... o Fi Dir. general E. Grünwald. 
1 i „NAŢIONALA“ asigură contra in- 
Directori: J C. A. Stolz cediului, a <grindinei», contra riscu- 


| E. E. Goodwin. 
Censori: loan Kalinderu, Demetro 
Ioan Ghika și Arthur Green. 


lui pierderii valorilor. Asigurările 
pentru viaţă sunt primite în toate 
combinaţiunile obișnuite ca : «cas de 
> F moarte, supraviețuire, zestreşirentă». 

Sediul social: Sediul social în palatul Societăţii din 
Londra 7 Creat Winchester street. | str. Doamnei No 12, Bucureşti, Re- 
Sucureala: Bucureşti, Piaţa sf. Gheor- | presentanţă generală in Bucureşti, 
ghe. „str. Smârdan No. 4. Agenţii în toate 
oraşele din ţară. 

fi Inst. de Arte Grafice Cyrph diddororiinidaaroy. Str. Doamnei 16.—15.978. 


